ଇନେବିଲିଜୁମାବ  (ଇଂରାଜୀ ଭାଷାରେ ), ଅପଲିଜନା ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଆକ୍ୱାପୋରିନ ୪ ବିରୁଦ୍ଧରେ ହେଉଥିବା ଆଣ୍ଟିବଡି ଯୋଗୁ ନିଉରୋମାୟେଲାଇଟିସ ଅପ୍ଟିକା ସ୍ପେକଟ୍ରମ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୂତ୍ରନଳୀ ସଂକ୍ରମଣ ଏବଂ ଗଣ୍ଠି ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଶିରାରେ ତରଳ ପଦାର୍ଥ ଦେବାର ପ୍ରତିକ୍ରିୟା ଏବଂ ସଂକ୍ରମଣ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ  ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ବି ଲିମ୍ଫୋସାଇଟ୍ ଉପରେ ଥିବା ସିଡି ୧୯ ସ‌ହିତ ସଂଯୁକ୍ତ ହୋଇ ଭାଙ୍ଗିଦିଏ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇନେବିଲିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ଏକ ମାତ୍ରାର ମୂଲ୍ୟ ପ୍ରାୟ ୧୩୭,୦୦୦ ଡଲାର ଥିଲା । ୨୦୨୧ ସୁଦ୍ଧା ବ୍ରିଟେନ କିମ୍ବା ୟୁରୋପରେ ଏହା ବ୍ୟବସାୟିକ ଭାବରେ ଉପଲବ୍ଧ ନୁହେଁ ।